《公出驻节陶太守池馆踰宿徙居行台 其二》
明代·区元晋

圣世锡云厚，遐邦望正频。尚祈一掬蕴，化作万家春。

薄暮轩前酌，清歌还几巡。微酣问胥史，共称使君仁。

荒城能驱虎，云阁定图麟。闻斯舆论美，已领居停恩。

所交在雅谊，市道安足云。努力崇令绩，声光遍四垠。

明发别兹境，良觏知何辰。

作者简介：区元晋，字惟康。新会人。越子。明世宗嘉靖四年（一五二五）举人。官云南镇南知州，晋福建兴化府同知。著有《见泉集》。清温汝能《粤东诗海》卷二一、清道光《广东通志》卷二七四等有传。区元晋诗，以附于明万历四十四年刻区越撰《乡贤区西屏集》之《区奉政遗稿》为底本，参校一九五四年重印《区西屏见泉二公合集》中之《奉政区见泉公遗集》。